Source: http://www.bihon.ro/serban-sere-credem-cu-totii-in-victorie-ecranul-ramane-in-piata-unirii/1649693
Timestamp: 2018-02-25 23:32:35+00:00

Document:
Șerban Sere: „Credem cu toţii în victorie”. Ecranul rămâne în Piața Unirii - BIHON
Șerban Sere: „Credem cu toţii în victorie”. Ecranul rămâne în Piața Unirii
la	1. iunie 2016 14:04	 Reactualizat la:	 1. iunie 2016 14:06
CSM CSU Oradea şi BC Mureş dispută joi meciul decisiv al finalei, cu trofeul pe masă.
Baschetbalistii de la CSM Oradea s-au antrenat cu Sandu Lungu
Scandal la CSM Oradea! Biletele s-au epuizat în mai puțin de o oră
Arena „Antonio Alexe” găzduieşte joi seară cea mai importantă partidă din istoria echipei de baschet masculin CSM CSU Oradea. Aflată la a doua sa finală de campionat, formaţia orădeană se află la o singură victorie de cucerirea primului ei titlu naţional. La rândul său, BC Mureş dispută cea de-a treia sa finală, precedentele două fiind pierdute.
Seria dintre cele două echipe este deosebit de echilibrată, scorul după primele patru meciuri fiind egal, 2-2. Echilibrul trebuie să se rupă joi, după partida a cincea, decisivă pentru stabilirea noii campioane a României.
„Am încredere în echipa noastră, în capacitatea sa de mobilizare, în dorinţa ei de victorie. Consider că suntem echipa mai bună şi că merităm că câştigăm titlul. Credem cu toţii în victorie, dorim cu ardoare să învingem, cu sprijinul minunatului nostru public. Sperăm să putem sărbători cu toţii, împreună, câştigarea primului titlu naţional”, ne-a declarat managerul CSM CSU Oradea, Şerban Sere. Oficialul orădean nu a dorit să comenteze meciurile anterioare ale finalei. „Ceea ce a fost în primele patru partide este de domeniul trecutului, nu ne mai gândim acum la ele. Contează doar acest meci, în care trebuie să dăm totul pentru a câştiga. Mizez pe valoarea şi experienţa jucătorilor noştri. Sperăm ca terenul propriu să constituie de asemenea un avantaj pentru echipă. Ce poate fi mai frumos decât să devenim campioni în faţa suporterilor noştri?”, a conchis Şerban Sere.
Ecranul e în Piaţa Unirii
Antrenorul Cristian Achim are la dispoziţie întregul lot de jucători, mai puţin Radovan Markovic, accidentat. Tehnicianul orădean va stabili în ziua partidei componenţa echipei pentru întâlnirea decisivă. Unul dintre cei şapte jucători străini din lot va trebui lăsat pe bancă.
Meciul CSM CSU Oradea – BC Mureş are loc joi, cu începere de la ora 19:00, la Arena „Antonio Alexe”, în direct la Digi Sport 2. Partida va putea fi urmărită pe ecranul LED uriaş, care este instalat în Piaţa Unirii. Locaţia de amplasare a fost stabilită printr-un sondaj de opinie organizat de conducerea CSM Oradea.
Taguri: Arena „Antonio Alexe”, baschet, bc mures, CSM CSU Oradea, finala, piata unirii

References: CSM 
 CSM 
 CSM 
 CSM 
 CSM 
 CSM 
 CSM 
 CSM